[{"text_idx": "#000003", "text": "MAE hen adeilad Llys Dewi Sant yn Abertawe yn dechrau diflannu, fesul bricsen, o ganol y ddinas."}, {"text_idx": "#000004", "text": "Mae\u2019r prif waith i ddymchwel yr adeilad yn digwydd nawr, ar o\u0302l cwblhau\u2019r gwaith i dynnu\u2019r rhannau mewnol. Disgwylir i\u2019r gwaith gael ei orffen erbyn diwedd mis Medi. Buckingham Group Contracting Ltd \u2013 y prif gontractwr ar gyfer cynllun Bae Copr \u2013 fydd yn ymgymryd a\u0302\u2019r gwaith."}, {"text_idx": "#000005", "text": "Yn y blynyddoedd diweddar, defnyddiwyd yr adeilad, sydd yn ardal hen Ganolfan Siopa Dewi Sant, fel swyddfa safle ar gyfer ardal \u00a3135m Bae Copr a ddatblygwyd gan Gyngor Abertawe dros y blynyddoedd diwethaf."}, {"text_idx": "#000006", "text": "Mae hysbysfyrddau wedi\u2019u codi o gwmpas y safle, a fydd yn cael eu hailddatblygu gan yr arbenigwyr adfywio Urban Splash a Milligan fel rhan o gynigion ehangach ar gyfer safle datblygu Gogledd Abertawe Ganolog yn y tymor hwy."}, {"text_idx": "#000007", "text": "Unwaith y rhoddir cynigion manwl ar waith ar gyfer yr holl safle datblygu, trefnir bod digon o gyfleoedd ar gael i breswylwyr a busnesau lleol gyflwyno adborth a fydd yn helpu i lunio\u2019r cynlluniau terfynol."}, {"text_idx": "#000009", "text": "Ond nid yw\u2019r gwaith i adfywio\u2019n dinas yn gorffen gyda hynny gan y bydd Urban Splash a phartneriaid yn gweithio gyda ni i ailddatblygu safleoedd gan gynnwys Gogledd Abertawe Ganolog yn ardal hen Ganolfan Siopa Dewi Sant yn y blynyddoedd i ddod."}, {"text_idx": "#000011", "text": "\u201cTrefnir y bydd y cynigion ar gyfer Gogledd Abertawe Ganolog a safleoedd eraill i\u2019w hailddatblygu gan Urban Splash ar gael i bobl roi adborth arnynt cyn gynted ag y maent wedi\u2019u datblygu\u2019n fanylach.\u201d"}, {"text_idx": "#000012", "text": "Mae safleoedd eraill i\u2019w hailddatblygu gan Urban Splash yn cynnwys safle\u2019r Ganolfan Ddinesig a llain o dir yn agos at bontydd yr afon yn ardal St Thomas y ddinas."}]